[{"text_idx": "#000000", "text": "C\u0302ina prezidanto Xi Jinping j\u0302au\u0306de diris, ke C\u0302inio subtenas azerbajg\u0302anan kunlaboron kun la S\u0302anhaja Kunlabora Organizo (S\u0302KO) por sekureco, disvolvo kaj prospero en la regiono."}, {"text_idx": "#000001", "text": "Xi faris la rimarkojn dum sia rendevuo kun azerbajg\u0302ana prezidento Ilham Aliyev dum la 22-a kunveno de la Konsilio de S\u0302tatestroj de la S\u0302anhaja Kunlabora Organizo (S\u0302KO) en Samarkando, urbo de Uzbekio."}, {"text_idx": "#000002", "text": "Azerbajg\u0302ano nun estas unu el la dialogaj partneroj de la S\u0302KO."}, {"text_idx": "#000003", "text": "Dum la rendevuo, Xi diris, ke la jaro 2022 estas la 30-a datreveno de la establo de diplomatiaj rilatoj inter la du landoj kaj C\u0302inio subtenas azerbajg\u0302anan disvolvan vojon sendepende elektitan de g\u0302ia popolo."}, {"text_idx": "#000004", "text": "Li alvokis, ke la du landoj rigardu kaj planu la dulandajn rilatojn lau\u0306 strategia alto, pliigu strategian reciprokan konfidon, fortigu reciprokan subtenon, profundigu reciproke utilan kunlaboron kaj sin dedic\u0302u al praktika kunlaboro sur diversaj kampoj inter la du landoj."}, {"text_idx": "#000005", "text": "Aliyev diris, ke Azerbajg\u0302ano kaj C\u0302inio estas vere strategiaj partneroj, kaj ili konservas proksiman komunikadon en internaciaj aferoj kaj la duflanka kunlaboro stabile disvolvig\u0302as antau\u0306en."}, {"text_idx": "#000006", "text": "Li diris, ke Azerbajg\u0302ano persistas en la politiko de unu C\u0302inio, firme subtenas C\u0302inion en protektado de nacia suvereneco, sekureco kaj teritoria integreco, firme oponas kontau\u0306 iu ajn ago, kiu intervenas en c\u0302inajn internajn aferojn au\u0306 disigas C\u0302inion, kaj firme subtenas C\u0302inion en protektado de g\u0302iaj kernaj interesoj."}]